Gelenkhüü

Gelenkhüü, dä met richtije Naam Khainzangiin Gelenkhüü (Хайнзангийн Гэлэнхүү) hosch (* 1877; † 1938), woch och als Gelenkhüü Shükherch (Гэлэнхүү Шүхэрч) bekannd. Gelenkhüü es ön Jestalt, di net jenau z packe es. Sö soll em Norde van d Mongolei jeläävd ha. Öt weed völl övver häm vorzalld. Su sätt mo, dat hä met sälvjemaade Vleuele jevloore see.

 Si Lääve 
Jeboore em Joohr 1877, woss Gelenkhüü ä Sain Noyon Khan Aimag's Dalai Choinkhor Khoshuu op. At als Kengk veel hä als hell Köppche op. Hä vorbraad ön Zitt en ö Kluster, wo hä öt Vrekkele avong. Em Kluster wood hä bald vöör d Dööhr jesatze. Hä kömmernde sich z winnich um d Relijun. 
Gelenkhüü woch vorhiirod un hod 6 Dööhtich. Dat hä kenne Jong hod, stongk häm ävver ösu, dat hä 2 Joohr dörch öt Land trock, sing Famelisch hänger sich leed un Shamane opsood. Als hä no heem koom, braad hä ön Shamane-Vrau met, di bald schwanger wood un häm wärm zm Papp van Doohter maade. Di had Gelenkhüü ävver bald wärm vorlosse, dä ävver Schess hod, dat dä Shamanespökes häm schade kütt. Hä bouwde dorophen en d Nöhde va si Huuß ö Dengkmol vöör di Vrau. Dat steehd hü z dachs noch.

En d 20er Joohre adopteerde Gelenkhüü önö Jong, dä em Joohr 2000 noch läävde.

 Singe Vluch 
Beij dr Opstand van d Mongole tösche 1925 un 1938 soch Gelenkhüü öt ischde Mol Vluchzeuje, di häm ösu jott jeveele, dat hä sich sälv Vleujele bouwde. Schofswoll un Adlervähre brudde hä dozo. Domet vorsood hä van önö 170 m huhe Väls z vleeje. Hä övverläävde dä Sprong.

Dr Gelenkhüü storv em Joohr 1938.

Saachjrupp:Mann
Saachjrupp:Ennzoteere!